Junkers D.I

**Junkers D.I** (gamyklinis indeksas „**J 9**“) - vienmotoris vienvietis monoplanas naikintuvas, Pirmojo Pasaulinio karo pabaigoje gamintas Vokietijos imperijoje, pirmasis pilnai metalinis serijinis kovos lėktuvas. Orlaivio prototipas, gavęs indeksą „J 7“, buvo sukurtas asmenine Hugo Junkerso iniciatyva. Pirmą kartą buvo išbandytas 1917 m. rugsėjo 17 d.  Bandymų metu lėktuvui buvo atlikta keletas modifikacijų. 1918 m. pradžioje „*[[Idflieg]]"* užsakė tris egzempliorius bandymams. Dėl atliktų pakeitimų apimtis H. Junkersas bandymams pateiktam modeliui suteikė naują indeksą - „J 9“.

Bandymų metu buvo nustatyta, kad „J 9“ trūko fronto naikintuvui reikalingo manevringumo, tačiau jis buvo įvertintas kaip atitinkantis karinio jūrų laivyno poreikius. „Kaiserliche Marine" užsakė 12 vnt. Šie lėktuvai užsakovui buvo pateikti iki 1918 m. rugsėjo mėn. Tik keli iš maždaug 15 egzempliorių, pagamintų „Junkers" ir 13 pagamintų „Fokker" gamyklose , pasiekė frontą Flandrijoje iki 1918 m. spalio mėn. Po Kompjeno paliaubų šie lėktuvai buvo perkelti į Rytų frontą ir į Latviją, kur iki 1919 m. vidurio Freikorps pajėgose buvo naudojami kovose prieš bolševikus. Vokiečių asas leitenantas Gothardas Zachzenbergas () „Junkers D.I" apibūdino kaip geriausią orlaivį permainingomis oro sąlygomis.

## Variantai
;* J 7
: įmonės kodas, naudotas ankstyviesiems prototipams, pagamintas 1 vnt. (dar trys baigti kaip modifikacijos „J 9“).
;* J 9
: įmonės kodas, naudotas vėlyviesiems prototipams ir serijiniams modeliams
;* J 9/II
: įmonės kodas, naudotas modifikacijai su prailgintu fiuzeliažu
;* D.I
: Idflieg suteiktas pavadinimas

## Operatoriai

; 
* Vokietijos imperijos karinis jūrų laivynas
;Bermontininkai
* Freikorps

## Išlikę orlaiviai
* Išliko vienas orlaivis, eksponuojamas Paryžiaus Le Burže oro uoste esančiame Prancūzijos Aviacijos ir kosmoso muziejuje ().

* Taip pat pagaminta keletas kopijų, viena kurių eksponuojama Berlyno-Gatovo aerodrome esančiame karo istorijos muziejuje ().

* Rechlino aviacijos muziejuje esančioje parodoje eksponuojama „Junkers D.I" kopija.

* Tarptautiniame aviacijos muziejuje Villingene-Šveningene eksponuojamas „Junkers D.I" kopijos fiuzeliažas.

## Techniniai duomenys

Duomenys iš *Holmes*, 2005. p 32

**Bendrosios charakteristikos**

* **[[Įgula (mašinos)|Įgula]]:** 1 pilotas
* **Ilgis:** 7,25 m
* **[[Sparno mojis]]:** 9,00 m
* **Aukštis:** 2,60 m
* **[[Svoris]]:**
** **[[Tuščios transporto priemonės svoris|tuščio]]:** 654 kg
** **[[Maksimalus kilimo svoris|kilimo]]:** 834 kg
* **Jėgainė:** vienas vandeniu aušinamas vienaeilis 6 cilindrų vidaus degimo variklis BMW IIIa, išvystantis 138 kW (185 AG) galią, taip pat montuoti Benz Bz IIIaü, (185 AG / 136 kW) arba Mercedes-D.IIIa (180 AG / 132 kW)

**Skrydžio duomenys**

* **[[V greičiai|Maksimalus greitis]]:** 176 km/h (95 mazgai) (kituose šaltiniuose - 220 km/h)
* **Skrydžio trukmė:** 1,5 val.
* **[[Skrydžio lubos]]:** 6 000 m (19 700 pėdų)
* **Kilimo greitis:** 3,5 m/s (683 pėdų/min) 

**Ginkluotė**

* 2 fiksuoti, su propeleriu sinchronizuoti į priekį šaudantys 7,92 mm kalibro Spandau MG 08/15 kulkosvaidžiai

## Taip pat žr.

**Susijusios konstrukcijos**
* Junkers J.I
* Junkers CL.I

**To paties laikotarpio, konfigūracijos ir paskirties orlaiviai** 

* Fokker V.25
* Zeppelin-Lindau D.I

## Literatūra
* Enzo Angelucci, Paolo Matricardi: *Die Flugzeuge. Von den Anfängen bis zum Ersten Weltkrieg*. Falken-Verlag, Wiesbaden 1976, , (*Falken-Handbuch in Farbe*).
* Grosz, Peter & Terry, Gerard (1984). "The Way to the World's First All-Metal Fighter". *Air Enthusiast*. Vol. 25, no. Aug-Nov 1984. pp. 60–76. ISSN 0143-5450
* 
* 
* 
* Karlheinz Kens, Hanns Müller: *Die Flugzeuge des Ersten Weltkriegs 1914–1918*. Heyne, München 1973, .
* Günter Kroschel, Helmut Stützer: *Die deutschen Militärflugzeuge 1910–1918*. Lohse-Eissing, Wilhelmshaven 1977, .
* Munson, Kenneth, *Kampfflugzeuge. Jagd- und Trainingsflugzeuge 1914–1919*. Füssli, Zürich 1968, (*Flugzeuge der Welt*), Nr. 18.
* Heinz Nowarra: *Die Entwicklung der Flugzeuge 1914–1918*. Lehmanns, München 1959.
* Wolfgang Mühlbauer: *unkers J 9 und J 10. Die Wegbereiter //*  Flugzeug Classic. Nr. 5, 2008,, ISSN 1617-0725, p. 28–33
* 
* Pawlas, Karl, *Deutsche Flugzeuge 1914–1918. Eine Dokumentation*. Publizistisches Archiv Pawlas, Nürnberg 1976, , p. 63–65.
* Zöller, Paul: *Die letzten Junkers-Flugzeuge I – Ausgabe 2023*, BoD, Norderstedt 2023, ISBN 978-3-7347-3138-9

## Išnašos